AVES. 
j 49 
rum ordinum albae. Sed brachium quae tegunt , nigrae. Hunc pro M. minuto 
habui , sed nunc feminam albelli esse reperio. Femina albelli igitur a M. mi- 
nuto differt. 
PELECANUS ONOCROTALUS. 
Ao. 1768. d. 8. Jul. onocrotali fere centum et triginta super Alpes ab Austro 
•venierunt et in Brigantino lacu (Bodensee) consederunt. Eorum unus captus, 
sic se habuit. Magnitudo cygno duplo major. Altitudo erecti quinque pedum. 
Latitudo volantis undecim pedum. Pondus viginti quinque librarum. Color 
albus , capitis plumis subroseis , remigibus nigris. Plumae densissimae , tactu 
singulares , retrorsum rigidae. Oculi avellanae magnitudine. Iris fulva. Ocu- 
lorum regio nuda , alba , non rosea , uti Edwardus habet. Plumae verticis 
inordinatae, subcristatae. Rostrum longitudine octodecim pollicum, squamo- 
sum , superne luteum , colore variante , basi subplumbeo. Superne costa ob- 
tusa , lata , rotundata , inferne costae duae , apicis incurvi tuberculum glabrum 
rubrum. Nares minimae ad basin. Mandibulae inferioris margines dilatabiles: 
Maxillae secedunt a se invicem ad usque regionem sub oculis , ubi mandibula 
superior in faucibus gibba apparet. Saccus gularis ad tertiam colli partem 
descendens , formatur ex cute densa , molli , rugosa , dilatabili , flava , venis 
picta , corruganda et extendenda pro lubitu avis , intra quam locatus larynx, 
totus aperto ore conspiciendus , cum prominentia carunculata ad anteriora 
_laryngis, quae linguae loco esse videtur.. 
R.emiges viginti octo nigrae , rhachi alba. Tectrices acutae. Rectrices 
albae, breves. 
Pedes breves validi albi , uti et membranae. Digitus posticus introrsum 
flexus. 
Collum retro flectit, et sedet uti anseres. Corpus curat. 
Vox brevis, asininae profundiori similis. Piscium tres fere libras de die 
integros deglutit, capite semper antrorsum verso, qui per horam adhuc in gula 
se movent. Pisces sectos et pisciculos minores respuit , aliosque cibos omnes. 
Inediam per duos dies facile fert. Parum bibit. Mansuetus. Canes odit. 
Non una sane species est onocrotali , praeter illas duas Edwardianas. Naro 
europaeo quem equidem vidi, plumae sub pennis roseae. Rostri superficies su- 
perior (in meo rostro) foveolata , serie foveolarum utrinque. Saccus simpliciter 
venis transparentibus distinctus. 
